AJA ตั้งค่าเผื่อด้อยค่าเงินลงทุนกองตปท. ฉุดงบฯไตรมาส 1/62 พลิกขาดทุน 126 ลบ.
AJA ตั้งค่าเผื่อด้อยค่าเงินลงทุนกองตปท. ฉุดงบฯไตรมาส 1/62 พลิกขาดทุน 126 ลบ.
AJA ตั้งค่าเผื่อด้อยค่าเงินลงทุนกองตปท. ฉุดงบฯไตรมาส 1/62 พลิกขาดทุน 126 ลบ.
15 พ.ค. 2562

บริษัท เอเจ แอดวานซ์ เทคโนโลยี จำกัด (มหาชน) หรือ AJA รายงานผลการดำเนินงานไตรมาส 1/62 สิ้นสุดวันที่ 31 มี.ค.62 ดังนี้

โดยผลการดำเนินงานที่พลิกขาดทุนเนื่องจาก บริษัทมีรายได้รวมเท่ากับ 132.65 ล้านบาท ลดลงจากงวดเดียวกันของปี ก่อนจำนวน 172.87 ล้านบาท หรือ คิดเป็นอัตราลดลงร้อยละ 56.58 เมื่อเปรียบเทียบกับระยะเวลาเดียวกันของปี ก่อนเท่ากับ 305.52 ล้านบาท สาเหตุหลักเกิดจากการจำหน่ายเครื่องใช้ไฟฟ้ารวมทั้งสิ้นส่วนอุปกรณ์ลดลง เช่น เครื่องเล่นดีวีดี(DVD) บลูเรย์ (Blu-ray) เนื่องจากปัจจุบันพฤติกรรมผู้บริโภคเปลี่ยนไปตามยุครวมถึงการจำหน่ายโทรศัพท์มือถือรวมทั้งชิ้นส่วนอุปกรณ์
นอกจากนี้ ต้นทุนขายเท่ากับ 104.97 ล้านบาท คิดเป็นร้อยละ 84.08 ของรายได้จากการขาย โดยอัตราส่วนต้นทุนขายต่อรายได้จากการขายเพิ่มขึ้นร้อยละ 17.33
อีกทั้ง มีขาดทุนจากการด้อยค่าเงินลงทุน เท่ากับ 92.55 ล้านบาท คิดเป็นร้อยละ 69.77 ของรายได้รวม โดยเพิ่มขึ้นทั้งจำนวน เมื่อเปรียบเทียบกับงวดเดียวกันของปีก่อน เนื่องจากบริษัทมีเงินลงทุนในกองทุนต่างประเทศ เมื่อปลายไตรมาสที่ 3 ปี 2561 และมูลค่าหน่วยลงทุนของกองทุนลดลงอย่างมีนัย จึงได้ตั้งค่าเผื่อการด้อยค่าของเงินลงทุนดังกล่าว